JohanHeinsen/ENO huggingface dataset:
Lolland-Falsters Stifts-Tidende, 1845-06-19
Nu kom det Sølv-Drikkehorn frem paa Bordet, som den hensovede P. H. Lorenzen 1843 havde modtaget fra erkjendtlige Medborgere i Kongeriget, idet den Afdødes Enke, paa Festcomiteens Andragende herom, velvillig havde udleveret samme til Afbenyttelse ved dette Middagsgilde. Fremsat for Laurids Skau blev denne opfordret til, ved Hornet at udbringe Mindeskaalen for den Bortgangne. Dette udførte han ved følgende Ord De fleste af Dem, mine Venner, vil maaskee kunne erindre nogle Ord af Kammerraad Drewsen, som han brugte i sin Tale paa Skamlingsbakke, dengang han overrakte Lorenzen Drikkehornet. – Jdet han hævede Hornet yttrede han nemlig: "Dette Horn skal minde om, naar Lorenzens Been forlængst ere hensmuldrede i Graven, at der engang har været en Mand iblandt os, som havde Mod nok til at tale Dansk og Styrke nok til at vedblive dermed." – Den værdige Taler tænkte vel mindst paa, at vi saasnart skulde faae Leilighed til at mindes den Hedengangne paa den Maade, som skeet er idag, og ingen af os havde dengang en Ahnelse om, at vi efter saa kort Tid skulde savne den trofasteste Ven i vor Midte. – Stort er Savnet; dette føler Jngen mere end jeg, som ved Venskabets hellige Baand var knyttet til ham; lad derfor ogsaa mig for første Gang drikke af Hornet til hans Minde. - Mine Venner, Jdet jeg da opfordrer Dem til, med mig at drikke afdette Bæger til Minde om Peter Hjort Lorenzen, den Mand, hvis Savn i vor Vennekreds fylder Hjertet med Veemod, hvis Savn paa vor alvorlige Kampplads er uerstatteligt, saa er det hans faste og redelige Characteer, hans glimrende Mod, hans ædle Hjerte, hans lyse Aand, hans skarpe dømmekraft, hans store Lyst og Jver, ja hans Trang til at understøtte den Svage mod den Mægtiges Vold, det er disse en Mands stolteste og ædleste Egenskaber, jeg vil minde om hos vor hedengangne Ven ikke for derved at forstørre vor Sorg idet vi see grant vort store Tab, men for at fremstille hans Liv og Virksomhed som et lysende Exempel, der vel er værd at følge. Skal vi imidlertid i Gierningen vise, at vi virkelig agte den Hedenfarne, da troer jeg ikke det skeer bedre, end ved at gjøre de Jdeer og Tanker, han saa ofte fremsatte for os, til vore egne, sog at gjøre dem frugtbringende i Livet, og saaledes forebygge, at hans Aand bliver begraven tilligemed hans Støv, men at den stedse maa spores lyslevende iblandt os. Paa denne Maade bliver Mindebægeret tillige til et Løftetsbæger, hvilket ogsaa stemmer overeens med det Horns Betydning, hvoraf jeg nu agter at drikke. At det maa lykkes mig og Enhver, som er enig med mig, paa denne Maade at bevare den for tidlig tabte Vens Aand og Hjerte iblandt os, – dette er Noget, vi ved kun tør haabe. Men hvad vi ikke blot tør haabe, men hvad vi tør love, og hvad idetmindste jeg for min Person herved lover til Tak for hvad den ædle Bortgangne gjorde og taalte for os Alle, det er, at jeg vil offre al den Kraft, vor Herre har skienket mig, til i mit offentlige Liv at give Vidnesbyrd om, at om end Danmarks mandigste Mand er kaldet bort, saa er med ham dog ikke al Manddom forsvundet af Slesvig."
Lolland-Falsters Stifts-Tidende, 1845-06-19
Drikkehornet vandrede nu efter Oldtidens Skik fra Haand til Haand, idet Enhver, som følte Trang dertil, udtalte et særskilt Løvte. En slesvigsk Geistlig gjorde et saadant omtrent i følgende Ord: "Jeg lover, at jeg som Folkelærer vil stræbe at tydeliggjøre Unge og Gamle, hvorlunde de som Christne ere forpligtede til at afskye al den Hovmod, Selvraadighed og Underfundighed, hvori vore slesvigholstenske Modstandere saa ofte gjøre sig skyldige, fordi Sligt hører til Diævelens Væsen; men ogsaa paa den anden Side alsnæverhjertet Egennytte, feig Frygtsomhed, falsk Fredsommelighed eller egentlig Ligegyldighed for Communens og Fædrelandets Anliggender, fordi ogsaa det hører til Diævelens Væsen; at vi endelig Alle, i hvilken Virkekreds vi end bevæge os, og hvor ringe vi endog maae ansee vor Dygtighed, bør ved hjertelig Deeltagelse, ved Tale og Jdræt gjøre Vort til at betrygge og fremme vort Fædrelands Vel, fordi vi kun saaledes kunne agtes troe over det Lidet og værdige til at sættes over Mere.
Lolland-Falsters Stifts-Tidende, 1845-06-19
Fremdeles udbragtes Skaaler for de Syv i Kjøbenhavn, for Monrad, Lehmann, Prof. Flor, for Foreningens bestemte, ubøielige, characteerfaste Formand Hans Nissen, for Folketaleren Laurids Skau, der altid i indre Varme og ærlig Handling bliver sig selv liig, o. fl. (Efter Danne.)
Lolland-Falsters Stifts-Tidende, 1845-06-19
Jndenlandske Efterretninger. Kammerjunker og Ritmester Georg Ferdinand v. Oldenburg er under 29de f. M. bleven tilstillet fra Hs. Maj. Kongen af Sverrig og Norge en Guldmedaille, som et Beviis paa Allerhøistsammes naadigste Tilfredshed med den af Kammerjunkeren, construerede Jordlobus. Medaillen er paa den ene Side prydet med Hs. Majestæts Brystbillede med Overskrivt: Öscar Rex Sveciae Norvegiae Goth. et Vandal., og paa den anden Side er anbragt en Laurbærkrands med Jndskrivt: Memoriae pignus, samt paa Randen af Medaillen er indgraveret Navnet: Georgio F. ab Oldenburg. (B. T.)
Lolland-Falsters Stifts-Tidende, 1845-06-19
Kongen af Sverrig har tildeelt Politiadjutant Lieutenant Leerbeck, som et Beviis paa sin Tilfredshed med den Jver, han lagde for Dagen ved Opdagelsen af de falske Sedler, som Landmaaler Nilsson havde forfærdiget, et Exemplar i Guld af Medaillen af 5te Størrelse, med Omskrift: "For berømmelige Gjerninger", at bæres af ham paa Brystet i et lyseblaat Baand med gule Kanter (B. T.) Den 9de de, afholdt Actionairerne i Flensborg-Husum=Tønning-Jernbane en Generalforsamling i Flensborg, paa hvilken Senator Nielsen underrettede dem om Resultaterne af sin sidste Reise til Kjøbenhavn angaaende Banen og oplæste for dem den kgl. Resolution, som vi tidligere have meddeelt her i Bladet. Derefter bemærkede han Følgende: "Heraf sees tydeligt, at Hs. M. Kongen i sin Viisdom paa een Gang ved befalingen til Anlæget af Husums Havn paa Finantsernes Regning vil bortrydde alle Vanskeligheder. Staten bringer et Offer, som ikke directe bærer Renter, der desuden aldrig ved Actier vilde være blevet udført, men som dog vist i Tiden vil bringe Landet de rigeste Frugter ved en voxende Handel, og Staten deeltager desuden med en Fjerdedeel, altsaa 1625 Actier, i Udførelsen af Flensborg-Husum-Jernbane, hvorved Hs. M. allernaadigst har sikkret Udførelsen af det store Nationalværk. Jeg tillader mig derfor at indbyde mine høistærede Medborgere til at underskrive en Takadresse." – Efterat denne var oplæst, udbragte Kjøbmand H. Christiansen et tre Gange gjentaget tordnende Hurra for Kongen, hvorpaa man skred til at underskrive Adressen.
Lolland-Falsters Stifts-Tidende, 1845-06-19
Programmet for Folkefesten paa Høiskamling, som i Aar vil blive afholdt i Midten af Juli, vil snart udkomme. (Dv.)
Lolland-Falsters Stifts-Tidende, 1845-06-19
Reisende fra 11te til 18de Junii. Fra Gaabense. Til Vordingborg med Pakkeposten: Mad. Kromann, Frøken Boeck, Skytten Bjørn; med Personposten: Jfr. Nielsen, Hr. Andersen; udenfor Posterne: Forpagter Bartholin, Consul Funcke, Forpagter Holst med Familie, Assessor Henckel med Familie. - Med Caroline Amalie til Koster: Jfr. Bischoff, til Kjøbenhavn: Orgelbygger Scherf, Cand. jur. Trap, Apotheker Dyrlund, Propr. Hansen og Rie per, Jfr. Bech, Mad. Mariager, Hr. Rasmussen, Gaardmændene S. Mathiasen, H. Weibert og A. Frederiksen, Handelsbet. Heidenheim, Hr. Bonnesen, Kjøbm. Jensen, Jfr. Kragh, Spisevært Kragh med Datter, Propr. Jacobsen og Guldborg med Søn, Kammerjunker v. Haxthausen, Propr. Grandjean, Jernstøber Lunde, Boghandler Berggreen, Jfrne. Wildt og Lublin, Mad. Carstensen med 2 Døttre, Mad. Torm, Jfr. Hansen, Kjøbmændene Appel, Suhr og Galthen, Kudsk Jørgensen, 4 Dækspassagerer; til Nyborg: Jfr. Juel, Fuldmægtig Juel, til Svendborg: Kammerraad Hillerup, Kjøbmand Bønnelyche med Datter. – Med "Løven, til Kjøbenhavn: Jfr. Poulsen; til Kiel: Agent Benzon, Handelsfuldm. Wulf feldt, Occonomerne Rievers og Haltermann. Til Gaabense. Fra Vordingborg med Pakkeposten: Mad. Meisner; med Personposten: Prop. Lange, Magister Lindberg, Hr. Lange; udenfor Posterne: Pastor Fog med Familie, Pastor Jørgensen, Godseier Estrup. - Med Caroline Amalie" fra Kjøbenhavn: Forvalter Holst, Jfr. Nielsen, Pigen Møller, Jernstøber Lunde, Mad. Trommerup, Jfr. Richter, Handelscommis Sandberg, Kammerraad Hillerup, Jfrne. Bille og Holst, Fru Schwensen med 2 Sønner, Muursvend Scheibel, Cand. theol. Smidt, Hr. Rasmussen, Apotheker Dyrlund, Pastor Lund, Jfrne, Nielsen og Jørgensen, Prop. Rie per, Gaardmændene M. Jensen, A. Frederiksen, S. Mathiasen, J. Jørgensen, H. Weibert og R. Andersen, 6 Dækspassagerer. Med "Leven fra Kjøbenhavn: Grevinde Raben med Søster, Fru Smidth med 2 Døttre, Hr. Levisohn, Gartner Meyer, Garver Phaff, 2 Dækspassagerer.
Lolland-Falsters Stifts-Tidende, 1845-06-19
Nykjøbing Skibslifte. Jndklarerede. Den 16de Juni, Jagten Lykkens Prøve, Skpr. Chr. Olsen, af Faaborg, fra Kiel med Stykgods; Jagten de 4 Søskende, H. C. Thærøe, af Æreskjøbing, fra Faxø med Kalksteen; Jagten unge Tobias, C. S. Gram, af Nykjøbing, fra Faxøe med Kalsteen. Den 17de Jagten Cathrine Elisabeth, Chr. Hansen, af Marstal, fra Rostock med Trælast. Den 18de: Jagten de fire Brødre, C. H. W. Bay, af Marstal, fra Norge med Trælast; Jagten Catharine, J. Meislahn, af og fra Burg, ball.; Jagten Dorthea, N. Nielsen, af Svendborg, fra Kiel med Ost m.v.; Jagten Cecilie Brandt, P. Rasmussen, af Feiøe, fra Bandholm, ballastet.
Lolland-Falsters Stifts-Tidende, 1845-06-19
Udklarerede. Den 16de Juni, Galeasen Caroline, Skpr. C. K. Juul, af Kjøbenhavn, til Holland med Korn; Jagten Lykkens Prøve, C. Olsen, af Faaborg, til Nestved med Tobaksblade. Den 17de: Galeasen de 2 Sødskende, H. M. Hansen, af Svendborg, til Holland med Korn; Sluppen Frideriche, L. Holm, af og til Kjøbenhavn med Brænde; Kuffen Arion, J. Petersen, af Kjøbenhavn, til Antverpen med Korn Jagten de 4 Sødskende, H. C. Thærøe, af Ærøeskjøbing, til Kjøbenhavn med Brænde. Den 18de: Jagten unge Tobias, C. S. Gram, af Nykjøbing, til Flensborg, ball.; Jagten Cathrine Elisabeth, Chr. Hansen, af Marstal, til Bandholm, ledig; Jagten Cecilie Brandt, P. Rasmussen, af Feiøe, til Kjøbenhavn med Brænde.
Lolland-Falsters Stifts-Tidende, 1845-06-19
Udenlandske Efterretninger. Tydskland. Den Jtzstein-Heckerske Sag vedbliver at gjøre megen Opsigt. J Anledning af den nylig meddeelte Bekjendtgjørelse fra Politiet i Berlin, efter hvilket det synes, at Mangelen paa Passe eller dog Uvillie til at forevise disse har været den nærmeste Grund til deres Bortviisning, har Hecker – thi Jtzstein var fraværende atter offentliggjort en Erklæring i MannheimerTidenden, hvori det blandt Andet hedder: Da vi om Aftenen stege af Vognen i Hotel de Brandenbourg, for strax efter at gaae hen i Operahuset, spurgte Opvarteren os paa vort Værelse, om vi havde Passe; vi bejaede dette og spurgte, om vi behøvede at aflevere dem, da vi kun agtede at opholde os een Dag her og derpaa at begive os til Stettin; hidtil havde man ikke affordret os dem nogetsteds. Hertil svarede man, at ved et saa kort Ophold behøvede Passene ikke at afgives. Det er en Usandhed at vi skulle have sagt, at vi ikke førte Pas med os og ingen behøvede. Fremdeles besværer Hecker sig over, at den Politiofficiant, der paa lagde dem at afreise og som aldeles ikke vilde anføre nogen Grund hertil, men blot paaberaabte sig høiere Ordre, ikke talte et Ord om de manglende Passe, thi hvis der ikke var nogen anden Grund til Bortviisningen end denne, saa havde det været let at rydde samme af Veien, da de havde Passene i Lommen og det ovenikjøbet med Paategning af den preussiske Minister i Carlsruhe. Hecker mener derfor - og vist Flere med ham – at Passene ikke ere eller kan være den egentlige Grund til Bortviisningen og i forskjellige Artikler i de offentlige Blade opfordres den preussiske Regjering stærkt til at bringe denne til Tydsklands Kundskab, ligesom der og angaaende Sagen skal være begyndt en Note vexel imellem den preussiske og badenske Regjering.
Lolland-Falsters Stifts-Tidende, 1845-06-19
Det hedder, at den preussiske Minister for det Udenlandske skal have yttret for den badenske Gesandt, at han beklagede det Passerede, hvorover han var bleven ikke mindre overrasket end hele det øvrige Publicum. Man vil og vide, at Ministereren for det Jndenlandske, Grev v. Arnim, skal være den, fra hvem alene den hele Affaire skal være udgaaet. Don Carlos's Abdication til Fordeel for sin Søn synes at vække Frygt i Spanien for at Nogle deraf kunne tage Anledning til at pensee paa en ny Borgerkrig.
Lolland-Falsters Stifts-Tidende, 1845-06-19
Abdel=Kader skal nu have stillet sig i Spidsen for Kabylerne og man laster Marschal Bugeauds Plan at angribe disse, da de hidtil have holdt sig temmelig rolige og først ved Rygtet om det forestaaende Tog skulle være blevne tilskyndede til at træde i Underhandling med hiin berømte Kriger.
Lolland-Falsters Stifts-Tidende, 1845-06-19
De nye Valg i Brüssel synes at sætte Staden i mere end sædvanlig Uro; i det Mindste maa man slutte dette af de Forsigtigheds-Foranstaltninger, der træffes af Regjeringen, saasom at forstærke Vagterne, indkalde adskillige Brigader Gensdarmerie til Politiets Forstærkning samt desuden et Cavalleri-Regiment, der cantonnerer i Löwen, og endelig endog have Kanoner i Beredskab.
Lolland-Falsters Stifts-Tidende, 1845-06-19
Man har i Paris modtaget en Efterretning fra America, som, hvis den stadfæstes, er af Vigtighed. Det hedder nemlig, at Californierne skulle have gjort Opstand mod deres mexicanske Øvrigheder, forjaget disse og nu ere tilsinds at forene sig med Nordamerica ligesom Texas. Denne Begivenhed vilde nemlig ikke alene forøge Spændingen. imellem Nordamerica og Mexico, men upaatvivlelig ogsaa bringe England i Harnisk.
Lolland-Falsters Stifts-Tidende, 1845-06-19
Blandinger. Ved den electriske Telegraph i Rouen har man bemærket et mærkeligt Phænomen. Under et Uveir, som fandt Sted i Begyndelsen af Juni, havde man ved den electriske Telegraph knyttet en Communication mellem to Stationer paa Jernbanen. Atmosphærens Electricitet forenede sig i visse Øieblikke med Telegraphens nedhængende electriske Traade og forhindrede eller forandrede Naalens Bevægelser saaledes at flere Bogstaver af den telegraphiske Composition bleve udeladte eller forandrede, hvorved opstode de pudsigste Misforstaaelser. Lynilden, som ellers viser sig ved sin skrækkelige Virkning, havde denne Dag antaget en comisk Rolle. J flere Timer morede den sig med at mystificere Telegraphen, som i denne Tid begik ligesaa mange Bukke, som den sletteste Sætter i et Trykkeri. G. Stephenson fortalte nylig i et Selskab, hvorledes han, da han i Aaret 1815 byggede sin første Dampvogn, af alle Mennesker blev anseet for en gal Mand. "Mit første Locommotiv, sagde han, blev bygget for Lord Ravenworths Penge; thi han var den Første, der fattede Tillid til min Jdee. Det er nu 30 Aar siden. Vi kaldte Locomotivet "Mylord". Allerede dengang vovede jeg at paastaae, at en saadan Maskines Hurtighed kunde blive ubegrændset; men selv efterat min Dampvogn var bleven færdig, bleve mine Paastande og Bestræbelser almindeligt gjorte latterlige og erklærede for Galskab. J Aaret 1828 blev der endelig begyndt paa en Jernbane imellem Liverpool og Manchester: men da jeg paastod, at mit Locomotiv vilde være istand til, paa Samme at tilbagelægge 10 engelske Miil (c. halvtredie danske) i Timen, besvore Jernbane-Directeurerne mig, ikke offentlig at fremkomme med saadanne Overdrivelser, for at jeg ikke skulde gjøre mig selv latterlig og tillige bringe deres Foretagende i Miscredit." (Naar man nuomstunder tilbagelægger 20 engelske Mill i Timen paa en Jernbane, synes man endda at have kjørt langsomt.) Denne Gang, ligesom altid, naar Keiser Nicolaus kommer til Warschau, saae man sammesteds allerede en Tidlang iforveien en Mængde ubekjendte Personer, som under mangehaande Skikkelser og Paaskud i Særdeleshed omsværmede enhver Fremmed, for at udforske hvad der havde ført ham hid. Til denne Mission anvendes ikkun indfødte Russer, og til deres Jnstructioner er vedføiet et nøiagtigt Signalement af alle emigrerede Polakker, som af de fremmede Cabinetter have begjært Pas til en eller anden Reise. Det er imidlertid ikke alene i Polen, at dette "Reisepoliti ledsager Keiseren; ogsaa paa hans andre Reiser saavel i selve Rusland, som i Udlandet, vil man stedse have bemærket Samme, ligesom ogsaa, at hele Sværmen øieblikkelig er forsvunden saasnart Hs. Majestæt skifter Opholdsted.
Lolland-Falsters Stifts-Tidende, 1845-06-19
AVERTISSEMENTS. Den 27de, 28de og 30te d. M. imodtager Undertegnede paa Gjæstgivergaarden "Harmonien" i Nakskov, hver Dags Formiddag Kl. 10, Assurance angivelser af de Medlemmer i det Lolland-Falsterske Brandforsikkrings-Selskab, som boe i Lollands Nørre og Sønder Herreder. Bøllesminde og Holmegaarden, d. 15. Juni 1845. Schebye. Jacobsen.
Lolland-Falsters Stifts-Tidende, 1845-06-19
De Beboere i Falsters Nørreherred, der have ladet sig antegne som Medlemmer i de mindre Landeiendoms besidderes Brandforsikkringsselskab, vilde behage at give Møde i Nykjøbing hos Hr. Kjøbmand H. P. Roed d. 2den Juli d. A. om Morgenen Kl. 8, for at aflevere deres Declarationer og Angivelser samt betale deres Jndskud. Niels Kylling, Herredscommissair.
Lolland-Falsters Stifts-Tidende, 1845-06-19
En Brystnaal er tabt paa Veien fra Slotsgaden til Kraghauge. Finderen bedes at aflevere den til Guldsmed Jørgensen imod en passende Douceur.
Lolland-Falsters Stifts-Tidende, 1845-06-19
Undertegnede anbefaler sig med at forfærdig- og indsætte kunstige Tænder. Sammesteds ønskes en honnet Dreng i Lære. Nykjøbing paa Falster. C. C. Jørgensen, Guldsmed og Tandarbeider.
Lolland-Falsters Stifts-Tidende, 1845-06-19
En skikkelig Karl, som har lært at berede Hør ved Maskine, kan strax faae Arbeide hos Hørbereder, Rasmus Jørgensen i Guusløv.
Lolland-Falsters Stifts-Tidende, 1845-06-19
En smuk fiin og ny Præstekjortel til en høi Mand, er tilkjøbs i Nykjøbing. Adressecontoiret anviser.
Lolland-Falsters Stifts-Tidende, 1845-06-19
Onsdagen den 25de de kan fra mit Brænder bekommes nybrændt Faxøe Steenkalk. Nykjøbing den 18de Juni 1845. J. Sidenius.
Lolland-Falsters Stifts-Tidende, 1845-06-19
200 Stkr. Moderfaar af spansk Race kunne erholdes tilkjøbs og afleveres henimod Slutningen, af Julii Maaned, naar man derom henvender sig til Forpagter Lietze paa Gedsøergaard. Ansiovis, nysaltet norsk Torsk, Nakkesisk og Klipfisk, faaes hos Skpr. C. Møller i Nykjøbing.
Lolland-Falsters Stifts-Tidende, 1845-06-19
Uheglet Hør til 3 Rbd. a 20 Mk. Lpd. faaes hos Hørbereder Rasmus Jørgensen i Guusløv. En Kakkelovn med Kogeindretning og Rør er at faae til billig Priis hos Skomager Høyer. a 2 nye Fjedervogne, smukt udstyNatskov. rede, i næsten ny Agestol samt et smukt og solidt Seletøi er at erholde tilkjøbs hos N. Grumstrup.
Lolland-Falsters Stifts-Tidende, 1845-06-19
Mit eiende Sted Nr. 276, for Handel fortrinlig beliggende i denne Byes Søndergade, er strax at erholde tilkjøbs paa billige Vilkaar. Af Kjøbesummen kan 2000 Rbd. forventes at blive indestaaende i Eiendommen. Nakskov den 15de Juni 1845. F. J. Jørgensen.
Lolland-Falsters Stifts-Tidende, 1845-06-19
En god solid Tærskemaskine med Tilbehør, tilligemed 2 Møllestene, der ved, som hidtil, at sættes i Forbindelse med hiin Maskine, kan afbenyttes som Hestemølle, henstaaer paa Vilhelmshøi, hvor samme forevises af Hr. Forpagter Schrader, er at faae tilkjøbs paa billige Vilkaar, og imod Credit til Mortensdag førstkommende for vederheftige Kjøbere. Vedkommende Liebhavere behage at hevende sig til Eierinden, Mad. Clausen i Nakskov.
Lolland-Falsters Stifts-Tidende, 1845-06-19
Fra Grevskabet Christianssædes vestre Districts Overformynderie kan strax erholdes tillaans 117 Rbd. 3 Mk. 3 s. Sølv, Umyndiges Midler, imod lovbefalet Sikkerhed. Pederstrup, den 15de Juni 1845. P. C. Lützen.
Lolland-Falsters Stifts-Tidende, 1845-06-19
Auction. J Følge Bestemmelse under Skiftet efter afdøde Ane Andersdatter, Huusmand Christian Carlsens Hustrue i Windebye, bliver det bemeldte Bo tilhørende og i Sønnebek i Windebye Sogn beliggende Huus med tilliggende Jord, circa 6 1/2 Tdr. Land, der staaer for Hartkorn 3 Skpr. 3 Fdkr. 1 1/2 Alb. bortsolgt ved 3de offentlige Auctioner som afholdes Tirsdagene den 17de og 24de Juni samt Onsdagen den 2den Juli d. A. Formiddag Kl. 11. De tvende første Auctioner afholdes paa Raadstuen her i Byen og den 3die paa Stedet selv. Hvilket herved bekjendtgjøres til Efterretning for Liebhavere. Nakskov den 11te Juni 1845. Hammerich.
Lolland-Falsters Stifts-Tidende, 1845-06-19
Jndkaldelse.
Lolland-Falsters Stifts-Tidende, 1845-06-19
Creditorerne i Stervboet efter afdøde Jndsidder Hans Hansen og ligeledes afdøde Hustrue Karen Rasmusdatter af Skovlænge indkaldes, med 12 Ugers, Varsel til for undertegnede Skifteforvalter at anmelde og beviisliggjøre deres Fordringer. Nakskov den 12te Juni 1845. Fasting.
Lolland-Falsters Stifts-Tidende, 1845-06-19
Ved Proclama, som vil hve læst inden ved kommende Retter, ere Creditorerne i Stervboet efter afdøde Selveiergaardmand Hans Nielsen Skafte og ligeledes afdøde Hustrue Ane Marie Poulsdatter i Sandbye, indkaldte med 12 Ugers Varsel til, for undertegnede Skifteforvalter at anmelde og beviisliggjøre deres Fordringer. Hvilket herved endvidere bekjendtgjøres. Nakskov der 12te Juni 1845. Hammerich.
Lolland-Falsters Stifts-Tidende, 1845-06-19
Adressecontoirets Commissionairer ere: Dhrr. Boghandler Thierry i Nakskov, Boghandler Giegengack i MaribKjøbmand Wulff i Stubbekjøbing, Postmester Tidemand i Rødby, Apotheker Grundtvig i Saxkjøbing, Postmest v. Staffeldt i Nysted og Færgeforpagter Arnkiel i Gaabense.
Lolland-Falsters Stifts-Tidende, 1845-06-21
Falsters Lollands Tidende. Stift, Trykt i W. F. Laubs Enkes Officin i Nykjøbing. Redigeret og udgivet af Chr. Jørgensen, (const.). Løverdagen den 21. Junii. No 74.
Lolland-Falsters Stifts-Tidende, 1845-06-21
Under 19de d. M. har Hs. Majestæt allernaadigst beskikket Efternævnte fra 1ste Juli d. A. af til Embedsmænd i den nye Criminal- og Politiret i Kjøbenhavn og sammes Justitscontoir: resp. til 1ste, 2den, 3die, 4de, 5te, 6te, 7de og 8de Assessor i Retten: Assessor i Kjøbenhavns Politiret, Drewsen, Assessorerne i den kgl. Lands-Over samt Hof= og Stadsret Dr. juris Casse, A. C. Meyer og Gudenrath, Overauditeur, Auditeur ved den combinerede Ret og Actuarius ved TugtRasp- og Forbedringshuset i Kjøbenhavn Eskildsen, Politiassistent Rothe, Byfoged og Byskriver i Stubbekjøbing Buntzen, Krigsassessor constitueret Expeditionssecretair under det kal Admiralitets og Commissariats-Collegium Skibsted; resp. til 1ste, 2den, 3die, 4de, 5te, 6te, 7de og 8de Fuldmægtig i Justitscontoiret: Assistent ved Kongens Fogeds Contoir Ottesen, Fuldmægtigene ved Kjøbenhavns Politiret og Politiets øvrige Forretninger, Politisecretair Schouw, Politisecretair Jørgensen og Rosenern, Copiisterne i den kgl. Lands-Over- samt Hof= og Stadsrets Justitscontoir Frederiksen og Stabell, Copiist i Revisions contoiret for Stifterne og de offentlige Stiftelsers Midler under det kgl. Danske Cancellie Smith, Copiist i Kjøbenhavns Raadstues 3die Secretariat Schouboe; resp. til 1ste, 2den og 3die Copiist i Justitscontoiret: Copiist i Skifteskriver-Contoiret under den kgl. Lands-Over- samt Hof- og Stadsret Søndergaard, Cand. juris A. P. Olsen. og Cand. juris H. C. S. Kolbye.
Lolland-Falsters Stifts-Tidende, 1845-06-21
Man vil vide, at Hs. kgl. Hhd. Storhertugen, af Mecklenburg-Schwerin i Begyndelsen af næste Maaned vil besøge Kjøbenhavn, og at Hds kgl. Hhd. Kronprindsessen efter endt Badecuur, kan i Løbet af Sommeren ventes til Fyen paa Tilbagereisen fra Tydskland. (Ove Th. Av.) Dhrr. Kammerraad Drewsen og Procurator Balthazar Christensen opfordre i Fædrelandet Bønderne i Kjøbenhavns Omegn, at møde den 25de de, i Kjøbenhavn med et Antal af 100 Vogne, som derfra kunde befordre de 500 svenske og norske Studenter til Frederiksdal og Dyrehaven. J Opfordringen hedder det, at der herved kun tilbydes Bondestanden en vistnok kjærkommen Leilighed til at lægge for Dagen, at den deeler de Følelser, der besjæle saa mange af dens Medborgere, ligesom der ogsaa udtales det Haab, at de Vogne, som sendes, saavidt muligt blive kjørte at Eieren selv eller Een af hans Familie, saa at det Hele kan erholde et smukt Præg.